B4-0460, 0463, 0466, 0492 και 0493/97

Ψήφισμα σχετικά με την προετοιμασία της συνόδου του Ευρωπαϊκού Συμβουλίου στο Άμστερνταμ στις 16-17 Ιουνίου 1997

Οικονομική και Νομισματική Ένωση

1. τονίζει τη σπουδαιότητα που έχουν οι γενικές οικονομικές κατευθυντήριες γραμμές και καλεί, εν προκειμένω, το Συμβούλιο να αναγνωρίσει ότι απαιτείται ενισχυμένος συντονισμός των εθνικών οικονομικών πολιτικών ως απαραίτητο συμπλήρωμα ενός συμφώνου για τη σταθερότητα και την ανάπτυξη και ως μέσο για εντονότερη ανάπτυξη και απασχόληση σύμφωνα με τις ισχύουσες διατάξεις του άρθρου 103 της Συνθήκης ΕΚ[semigr ] υπογραμμίζει εκ νέου τη σπουδαιότητα των τροπολογιών του Κοινοβουλίου στη σύσταση της Επιτροπής, ιδίως των τροπολογιών σχετικά με τις επενδύσεις[semigr ]

2. καλεί το Συμβούλιο στο πλαίσιο αυτό να δεχθεί τις τροπολογίες του Κοινοβουλίου που υπεβλήθησαν στο πλαίσιο του τριμερούς διαλόγου σχετικά με τα δύο σύμφωνα σταθερότητας, και ιδιαίτερα τις τροπολογίες που αφορούν τις δημόσιες επενδύσεις, ούτως ώστε να δοθεί στο σύμφωνο μία γνήσια αναπτυξιακή διάσταση[semigr ]

3. ελπίζει ότι η σταθερή πολιτική βούληση των κρατών μελών να διασφαλίσουν ότι η ΟΝΕ θα μπει στην τελική ευθεία θα επιβεβαιωθεί επισήμως από το Ευρωπαϊκό Συμβούλιο του Άμστερνταμ[semigr ]

4. ζητεί με έμφαση - προκειμένου να δημιουργηθούν οι καλύτερες προϋποθέσεις για την προώθηση των επενδύσεων, της ανάπτυξης και της δημιουργίας θέσεων απασχόλησης - την υιοθέτηση του συμφώνου σταθερότητας και την ενισχυμένη αξιοπιστία η οποία θα καταστεί δυνατή μέσω της δημοσιονομικής πειθαρχίας[semigr ]

5. βεβαιώνει ότι η καθιέρωση ενιαίου νομίσματος αποτελεί αναγκαίο βήμα προς την ολοκλήρωση της ενιαίας αγοράς και την ευρωπαϊκή ενοποίηση[semigr ]

6. επιδοκιμάζει το επίπεδο οικονομικής σύγκλισης που έχουν επιτύχει σήμερα τα κράτη μέλη παρά το δυσχερές οικονομικό κλίμα που επικρατεί με χαμηλά επίπεδα ανάπτυξης και υψηλά επίπεδα απασχόλησης[semigr ]

7. επιβεβαιώνει τη θέση του ότι, κατά την αξιολόγηση του επιπέδου σύγκλισης των κρατών μελών για την τρίτη φάση της Νομισματικής Ένωσης, πρέπει να ακολουθηθεί ελαστική εφαρμογή των κριτηρίων σύγκλισης, όπως προβλέπεται στο άρθρο 140Γ της Συνθήκης ΕΚ[semigr ]

8. κρίνει ότι μία επαναδιαπραγμάτευση της ΟΝΕ θα υπονόμευε την αξιοπιστία της Ευρωπαϊκής Ένωσης[semigr ] καλεί όλα τα κράτη μέλη να τηρήσουν τις δεσμεύσεις που έχουν αναλάβει επ´ αυτού σε ευρωπαϊκό επίπεδο[semigr ]

Κοινωνικές πτυχές και απασχόληση

9. επιβεβαιώνει ότι ο αγώνας κατά της ανεργίας και υπέρ της δημιουργίας θέσεων απασχόλησης αποτελεί μία από τις ύψιστες προτεραιότητές του[semigr ] ζητεί να αναληφθεί δράση προκειμένου να περιληφθεί στη Συνθήκη κεφάλαιο: «Απασχόληση» με στόχο να αυξηθούν οι παραγωγικές επενδύσεις, ιδιαίτερα στον τομέα των ΜΜΕ, να ενισχυθεί ο ανταγωνισμός και να δημιουργηθούν θέσεις απασχόλησης[semigr ]

10. επαναλαμβάνει το επείγον αίτημά του για την αποτελεσματική εφαρμογή των συμπερασμάτων του Ευρωπαϊκού Συμβουλίου του Έσσεν σχετικά με την πολιτική στον τομέα της απασχόλησης και ζητεί να υπάρξει αποτελεσματικός συντονισμός των εθνικών μέτρων ώστε να ενισχυθεί η απασχόληση και να εναρμονισθούν τα σχετικά με την απασχόληση στοιχεία με κριτήρια τα οποία θα είναι όμοια για όλα τα κράτη μέλη[semigr ]

11. καλεί το Συμβούλιο να ενσωματώσει τα αποτελέσματα της διαδικασίας του Έσσεν στις μεγάλες οικονομικές κατευθυντήριες γραμμές[semigr ] υπογραμμίζει την ανάγκη για καλύτερο συντονισμό και κοινό σχεδιασμό των πολιτικών που έχουν αντίκτυπο στην απασχόληση[semigr ]

Εσωτερική αγορά

12. επιδοκιμάζει το σχέδιο δράσης για την υλοποίηση της εσωτερικής αγοράς, το οποίο υπέβαλε η Επιτροπή για το Ευρωπαϊκό Συμβούλιο του Άμστερνταμ, καθώς και τους τέσσερις στρατηγικούς στόχους στους οποίους στηρίζεται το εν λόγω σχέδιο και οι οποίοι αντιστοιχούν με τη δική του αξιολόγηση των ανεπαρκειών που πρέπει να αντιμετωπισθούν ώστε να ενισχυθεί η εμπιστοσύνη των επιχειρήσεων και των πολιτών στην ενιαία αγορά και να βελτιωθεί η λειτουργία της πριν από την καθιέρωση του ενιαίου νομίσματος[semigr ] τονίζει ότι μόνο μία άρτια λειτουργούσα εσωτερική αγορά μπορεί να εξασφαλίσει την οικονομική πρόοδο που είναι απαραίτητη προϋπόθεση για τη δημιουργία νέων θέσεων απασχόλησης στην Ευρωπαϊκή Ένωση[semigr ]

13. υπενθυμίζει την επιτακτική ανάγκη πλήρους και απαρέγκλιτης εφαρμογής της νομοθεσίας για την ενιαία αγορά σε όλα τα κράτη μέλη, πράγμα που αποτελεί απαραίτητη προϋπόθεση για μια αποτελεσματική λειτουργία της εσωτερικής αγοράς, ώστε αυτή να μπορέσει να οδηγήσει σε μια οικονομική ανάπτυξη που να είναι επαρκής για να δημιουργηθούν πολυάριθμες θέσεις εργασίας στην Ευρωπαϊκή Ένωση[semigr ]

Απάτη

14. υπογραμμίζει - λαμβάνοντας υπόψη τον τεράστιο αριθμό περιπτώσεων απάτης σε σχέση με το ΦΠΑ που σημειώθηκαν στην Ευρωπαϊκή Ένωση και ανέρχονται σε ύψος περίπου 70 δισεκατ. Ecu - ότι, στο πλαίσιο της ειδικής αρμοδιότητάς της έναντι του ευρωπαίου φορολογουμένου, η Ευρωπαϊκή Κοινότητα πρέπει να διαθέτει εξουσίες για τον καθορισμό των προϋποθέσεων εντοπισμού και ενιαίας δίωξης των περιπτώσεων απάτης εις βάρος του κοινοτικού προϋπολογισμού στα κράτη μέλη[semigr ]

Προστασία του περιβάλλοντος

15. εκφράζει τη λύπη του για το γεγονός ότι η ευρωπαϊκή περιβαλλοντική πολιτική δεν είναι από τα θέματα προτεραιότητας του Ευρωπαϊκού Συμβουλίου του Άμστερνταμ και ζητεί από τους αρχηγούς κρατών και κυβερνήσεων να προωθήσουν την υιοθέτηση και την τήρηση της αρχής της ενσωμάτωσης της προστασίας του περιβάλλοντος σε όλες τις λοιπές κοινοτικές πολιτικές[semigr ]

Γεωργία

16. επαναλαμβάνει την προσήλωσή του στους προσανατολισμούς της τελικής διακήρυξης της Διάσκεψης του Cork σχετικά με την αγροτική ανάπτυξη και ζητεί εκ νέου από το Συμβούλιο να εξετάσει την χάραξη ευρωπαϊκής αγροτικής πολιτικής επί τη βάσει της εν λόγω διακήρυξης[semigr ]

17. καλεί το Συμβούλιο και την Επιτροπή να διατυπώσουν μια σαφή στρατηγική και σταθερή θέση όσον αφορά το μέλλον της ΚΓΠ στο πλαίσιο του ΠΟΕ[semigr ]

Δικαιοσύνη και εσωτερικές υποθέσεις

18. καλεί το Ευρωπαϊκό Συμβούλιο να μην εγκρίνει το πρόγραμμα δράσης κατά του οργανωμένου εγκλήματος χωρίς να έχει προηγουμένως καλέσει το Κοινοβούλιο να γνωμοδοτήσει και χωρίς να έχει προηγηθεί προβληματισμός σχετικά με την ενίσχυση των δημοκρατικών και νομικών διασφαλίσεων που είναι απαραίτητες στο πλαίσιο μίας στενότερης συνεργασίας στον αγώνα κατά της εγκληματικότητας[semigr ]

19. επισημαίνει ότι δεν ζητήθηκε η γνώμη του Κοινοβουλίου σχετικά με την πρόσφατη κοινή δράση για τα συνθετικά ναρκωτικά («designer drugs»), για την οποία επετεύχθη προσφάτως πολιτική συμφωνία στο Συμβούλιο[semigr ] θα διατυπώσει τις απόψεις του σχετικά με τις πολιτικές συνέπειες της αυξανομένης κατανάλωσης από τους νέους των εν λόγω ναρκωτικών στο πλαίσιο της προσεχούς ανακοίνωσης της Επιτροπής για το θέμα αυτό[semigr ] εκφράζει τη λύπη του για τον τρόπο με τον οποίο μια πληθώρα φορέων χειρίστηκε το θέμα της πολιτικής στον τομέα των ναρκωτικών και για το γεγονός ότι δεν πραγματοποιήθηκε η αρμόζουσα διαβούλευση και ενημέρωση του Κοινοβουλίου[semigr ]

Διεύρυνση

20. αναγνωρίζει ότι πρέπει να διευρυνθεί η στρατηγική της προένταξης ώστε να περιληφθούν, αφενός, όλα τα πεδία των νομικών συστημάτων τα οποία πρέπει να εναρμονισθούν και να εφαρμοσθούν και, αφετέρου, να δοθεί μεγαλύτερη έμφαση στην προώθηση της ορθής διακυβέρνησης, καθώς και σε ουσιαστικούς τομείς, όπως η ενίσχυση του κράτους δικαίου, της δημοκρατίας και του σεβασμού των δικαιωμάτων του ανθρώπου και των μειονοτήτων[semigr ]

Εξωτερικές υποθέσεις

21. ζητεί από το Ευρωπαϊκό Συμβούλιο να εντείνει τις διπλωματικές και οικονομικές πιέσεις επί των συμβαλλομένων μερών της Συμφωνίας του Dayton ούτως ώστε να εξασφαλισθεί η πλήρη εφαρμογή της, κυρίως σε ό,τι αφορά την έκδοση εγκληματιών πολέμου κατά των οποίων έχει απαγγελθεί κατηγορία στο Δικαστήριο Πολέμου της Χάγης, καθώς και τον εντοπισμό ομαδικών τάφων και του τόπου όπου βρίσκονται τα εξαφανισθέντα άτομα[semigr ]

22. ζητεί από το Ευρωπαϊκό Συμβούλιο να αναλάβει την πρωτοβουλία διοργάνωσης ειδικής διεθνούς διάσκεψης για το Κοσσυφοπέδιο[semigr ]

23. εκφράζει τον αποτροπιασμό του για την απάνθρωπη μοίρα που επεφυλάχθη στους πρόσφυγες από τη Ρουάντα και το Μπουρούντι, καθώς και στα άτομα που έχουν εκτοπισθεί στην περιοχή του Kivu: σφαγές, απαγόρευση στις ανθρωπιστικές οργανώσεις να βοηθούν τους πρόσφυγες αυτούς[semigr ]

24. σημειώνει τις δεσμεύσεις που ανέλαβε ο κ. Kabila κατά τη σύνοδο κορυφής του Οργανισμού Αφρικανικής Ενότητας με στόχο να δοθεί άδεια για διεθνή έρευνα όσον αφορά τις κατηγορίες για τη σφαγή προσφύγων από τη Ρουάντα στο ανατολικό τμήμα της χώρας[semigr ]

25. επιδοκιμάζει το γεγονός ότι το Συμβούλιο Γενικών Υποθέσεων υιοθέτησε πρόσφατα συμπεράσματα και κοινή θέση όπου ορίζεται η στρατηγική της Ευρωπαϊκής Ένωσης για την πρόληψη των κρίσεων στην Αφρική και καλεί το Ευρωπαϊκό Συμβούλιο να περιλάβει το θέμα αυτό στην ημερήσια διάταξή της σύνοδου του στο Άμστερνταμ ώστε να εξετασθούν και να εγκριθούν οι κατευθυντήριες γραμμές που περιλαμβάνονται στα εν λόγω έγγραφα[semigr ] ζητεί από την Ευρωπαϊκή Ένωση να καταβάλει κάθε δυνατή προσπάθεια για την όσο το δυνατόν ταχύτερη συγκρότηση διεθνούς εξεταστικής επιτροπής με στόχο να αποκαλυφθούν οι πράξεις βίας εις βάρος των προσφύγων στην περιοχή του Kivu[semigr ]

26. ζητεί από τη Συμμαχία Δημοκρατικών Δυνάμεων για την Απελευθέρωση του Κογκό (AFDL) να άρει όλα τα εμπόδια, ώστε οι ανθρωπιστικές οργανώσεις να έχουν τη δυνατότητα να βοηθούν τους πρόσφυγες και τους εκτοπισμένους[semigr ] ζητεί επίσης την οργάνωση του επαναπατρισμού των προσφύγων υπό αποδεκτές και ανθρώπινες συνθήκες[semigr ]

27. καταδικάζει την απόφαση της AFDL με την οποία απαγορεύεται κάθε πολιτική δραστηριότητα στη χώρα[semigr ]

28. καλεί το Συμβούλιο να λάβει τα αναγκαία μέτρα για την υιοθέτηση κοινής πολιτικής με στόχο την επανάληψη της ειρηνευτικής διαδικασίας στη Μέση Ανατολή[semigr ]

29. θεωρεί ότι το Συμβούλιο οφείλει να υιοθετήσει επειγόντως σταθερή θέση σχετικά με τις παραβιάσεις των ανθρωπίνων δικαιωμάτων στην Τουρκία, λαμβάνοντας ιδίως υπόψη την εισβολή του τουρκικού στρατού στο ιρακινό Κουρδιστάν[semigr ]

30. παροτρύνει επιμόνως το Συμβούλιο να αναλάβει κοινή δράση για την Αλβανία σύμφωνα με το άρθρο Ι.3 της Συνθήκης ΕΕ, με τη συμμετοχή όχι μόνον ορισμένων κρατών μελών αλλά της Ένωσης στο σύνολό της, προκειμένου να συμβάλει στην εδραίωση της σταθερότητας και της δημοκρατίας στην εν λόγω χώρα[semigr ]

31. αναθέτει στον Πρόεδρό του να διαβιβάσει το παρόν ψήφισμα στο Ευρωπαϊκό Συμβούλιο, το Συμβούλιο, την Επιτροπή, καθώς και τις κυβερνήσεις και τα κοινοβούλια των κρατών μελών.